Държавен вестник, бр. 83, 2015 г., стр. 67

БРОЙ  83	
Д Ъ Р Ж А В Е Н  В Е С Т Н И К 	
СТР.  67  
ни дейности както самостоятелно, така и 
във взаимодействие с ГПУ/БГПК и другите 
структури на МВР. 
Чл. 114. (1) Началниците на ГОДГ, ГЛС, 
МГПГ, ГОПТЛ, СЛС – Аерогара София, и 
МГПВ непосредствено планират, организират, 
участват, ръководят и контролират изпълнени-
ето на задачите по наблюдението на границата 
и специфичната охранителна дейност в зоните 
на международните летища и дейностите по 
обратно приемане и транзитиране на лица в 
зоните за отговорност на ГПУ. 
 (2) Инспекторите в ГОДГ, ГЛС, МГПГ, 
ГОПТЛ, СЛС – Аерогара София, и МГПВ под-
помагат цялостната дейност на началниците 
на ГОДГ, ГЛС, МГПГ, ГОПТЛ и СЛС – Ае-
рогара София, по изпълнението на възложе-
ните служебни задачи и лично участват при 
реализирането им.
Чл. 115. Началникът и заместник-начал-
никът на БГПК, началниците на ГГПК и 
командирите на ГПК носят отговорност за 
организацията, ръководството и ефективното 
използване на ГПК при изпълнение на запо-
ведите по чл. 84, ал. 1. 
Чл. 116. Началникът на СОВН, замест-
ник-началникът на СОВН и началниците на 
сектори от структурата носят отговорност за 
организацията, ръководството и контрола по 
ефективното използване на хеликоптерите при 
изпълнението на задачи за осъществяване на 
въздушно наблюдение. 
Чл. 117. Оперативният дежурен в РДГП, 
ГПУ и БГПК в съответствие с правомощията 
му ръководи или участва в непосредственото 
ръководство и координация на действията 
на ГПН. 
Чл. 118. Длъжностните лица по глава 
четвърта в рамките на правомощията си и 
изискванията на тази инструкция осъщест-
вяват общо и непосредствено ръководство 
и контрол на структурните звена в ГДГП, 
техните подразделения и щатния състав при 
изпълнението на задачите по граничното 
наблюдение и специфичната охранителна 
дейност на международните летища. 
Г л а в а  п е т а
ОСОБЕНОСТИ В ОРГАНИЗАЦИЯТА НА 
СЛУЖЕБНАТА ДЕЙНОСТ
Раздел I
Особености в организацията на служебната 
дейност на международните летища
Чл. 119. (1) На международните летища 
се организира изпълнението на специфична 
охранителна дейност, осъществявана само­
стоятелно или съвместно с други държавни 
органи, имащи съответните правомощия, 
по утвърден от директорите/ръководителите 
съвместен план. 
(2) Специфичната охранителна дейност на 
международните летища се осъществява от 
състава на СЛС – Аерогара София, и групите 
„Летищна сигурност“ като подразделения на 
съответните ГПУ при РДГП – Аерогари.
(3) В изпълнение на своите правомощия 
по гарантиране сигурността на летищните 
комплекси, охраната на обществените зони и 
прилежащите територии структурите по ал. 2 
осъществяват дейности за:
1. осигуряване на обществения ред в об-
ществените зони, зони с ограничен достъп, 
надеждна охрана и недопускане извършването 
на актове на незаконна намеса в гражданското 
въздухоплаване; 
2. обход и наблюдение на периметровата 
ограда, зоните с ограничен достъп и критич-
ните им части, обществените зони и приле-
жащите им пространства, уязвимите места на 
територията на летищния комплекс; 
3. участие в прилагане на съответните 
засилени мерки за сигурност съвместно с 
компетентните органи с правомощия за 
действие на територията на летищните ком-
плекси с цел постигане на сигурност при 
рискови полети; 
4. проверки за оръжие, взривни вещества 
и други общоопасни средства на лица и 
транспортни средства в обществените зони, 
предгаровите пространства, паркингите и при-
лежащите територии на летищния комплекс; 
5. осъществяване на наблюдение и извърш-
ване на проверки на лица в съответствие с 
утвърдените рискови профили; 
6. извършване на проверки на багажи, 
транспортни средства и товари в зоната за 
отговорност на ГПУ; 
7. контрол по Закона за движението по 
пътищата в предгаровите пространства, пар-
кингите, попадащи в зоната за отговорност на 
ГПУ и в обособената територия на летищния 
комплекс, като прилагат административнона-
казателна дейност в рамките на предоставе-
ните им правомощия; 
8. откриване и задържане на хора, извърш-
ващи противозаконна дейност, както и дейст-
вия по задържане на лица и ППС съгласно 
предоставените им правомощия; 
9. оказване на съдействие на държавните 
органи, физическите и юридическите лица в 
предвидените от закона случаи; 
10. планиране, организиране и осъщест-
вяване на комплекс от мерки и дейности за 
реагиране при различни степени на опасност 
от противозаконна намеса в дейността на 
летищните органи; 
11. предприемане на необходимите мерки 
за осъществяване на контрол и стриктен 
пропускателен режим на лица и МПС към 
и от зоните с ограничен достъп съвместно с 
летищната администрация.